rejauldu/bengali-wikipedia huggingface dataset:
বান্দ্রা টার্মিনাস () এটি মুম্বই মহানগরীর প্রধান রেল টাের্মিনাসগুলির একটি। এটি মুম্বাই থকে দূরপাল্লা ট্রেন ছাড়বার ৫টি প্রধান টার্মিনাসগুলির অন্যতম একটি (অন্যান্য চারটি: মুম্বাই সেন্ট্রাল, ছত্রপতি শিবাজী টার্মিনাস, লোকমান্য তিলক টার্মিনাস,  দাদর টার্মিনাস)। পশ্চিম রেলের মুম্বাই সেন্ট্রাল স্টেশনের যাত্রী চাপ কমাতে ১৯৯০-এর দশকে বান্দ্রা টার্মিনাসের স্থাপনা করা হয়। এখান থেকে প্রধানত পশ্চিম রেল দ্বারা গুজরাত, রাজস্থান ও উত্তর ভারত যাওয়ার গাড়ি পাওয়া যায়।  মুম্বাইয়ের বৃহৎ ব্যবসা কেন্দ্র বান্দ্রা-কুর্লা সংকুল, ও ছত্রপতি শিবাজী আন্তর্জাতিক বিমানবন্দর ইত্যাদি স্থানে যাওয়ার জন্যে বান্দ্রা টার্মিনাস প্রধানতম স্টেশন।   যাত্রী পরিষেবা  বান্দ্রা টার্মিনাসের লাগোয়া মুম্বাই উপনগরীয় রেলের স্টেশন বান্দ্রা রেলওয়ে স্টেশনে দ্রুতগতি ও ধিরগতি সব ধরনের ট্রেন এখানে থামে। লোকাল পরিষেবা সাধারণত তিন মিনিট পরপর বোরিবালি ও চার্চগেটের জন্যে উপলব্ধ। তাছাড়া প্রতি ১৫ মিনিট অন্তর ছশিটা যাওয়ার গাড়িও পাওয়া যায়। তথাপি সকালে ও সন্ধ্যায় ব্যাপক যাত্রী ভিড় হয়।  বিএসটি পরিবহন পরিষেবা দ্বারা বান্দ্রা টারর্মিনাস ও বান্দ্রা পশ্চিম বাস স্টপ সংযুক্ত। বান্দ্রা রেলওয়ে স্টেশনে ভোররাত ৪:৩০ থেকে রাত ১ টা পর্যন্ত লোকাল পরিষেবা এবং সকাল ৫:৩০ থেকল রাত ১২টা পর্যন্ত বাস পরিষেবা পাওয়া যায়। তাছাড়া শহরের অন্তর্ভাগে যাওয়ার জন্যে অটো রিক্সাও উপলব্ধ।  মুম্বাইয়ের পশ্চিম দ্রুতগতি মহাসড়ক বান্দ্রা টার্মিনাসের পূর্বপাশ দিয়ে প্রসারিত। তার সাথে ২০১০ সালে সংযুক্ত হওয়া রাজীব গান্ধী সমুদ্রসেতুর কারণে ওরলি ও বান্দ্রা টার্মিনাসের মধ্যস্থ ব্যবধান প্রায় অর্ধেক হয়েগেছে।   গুরুত্বপূর্ণ ট্রেন   মহারাষ্ট্র সম্পর্ক ক্রান্তি এক্সপ্রেস - হযরত হাজী নিজামুদ্দীন টার্মিনাস  গরিব রথ এক্সপ্রেস - দিল্লী সারায় রোহিলা  স্বরাজ এক্সপ্রেস - জম্মু তাওয়াই  সূর্যনগরী এক্সপ্রেস - যোধপুর  রণকপুর এক্সপ্রেস - বিকানের  কচ্ছ এক্সপ্রেস - ভুজ  সয়াজীনগরী এক্সপ্রেস - ভুজ  পশ্চিম এক্সপ্রেস - অমৃতসর জংশন   তথ্যসূত্র    আরও দেখুন   হাওড়া জংশন রেলওয়ে স্টেশন  হযরত হাজী নিজামুদ্দীন টার্মিনাস  বিষয়শ্রেণী:ভারতীয় রেলের জংশন বিষয়শ্রেণী:১৯৯০-তে প্রতিষ্ঠিত বিষয়শ্রেণী:মুম্বই বিষয়শ্রেণী:পশ্চিম রেলের স্টেশন বিষয়শ্রেণী:ভারতীয় রেল বিষয়শ্রেণী:ভারতের রেলওয়ে টার্মিনাস বিষয়শ্রেণী:১৯৯২-এ চালু রেলওয়ে স্টেশন
বনাই রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটি অন্যান্য পাঁচটি রাজ্যের মত ছোটনাগপুর রাজ্য সমষ্টির অংশ ছিল। এটি রাজধানী ছিল বনাইগড় অঞ্চলে,Malleson, G. B.: An historical sketch of the native states of India, London 1875, Reprint Delhi 1984 যা বর্তমানে ভারতের ওড়িশা রাজ্যের সুন্দরগড় জেলায় অবস্থিত। রাজ্যটি  অঞ্চল জুড়ে বিস্তৃত ছিল এবং ১৮৯২ খ্রিস্টাব্দে মোট জনসংখ্যা ছিল ২৪,০২৬ জন। ১৯০১ খ্রিস্টাব্দে এই রাজ্যের রাজস্বের পরিমাণ ছিল ৬০,০০০ ভারতীয় মুদ্রা।  ইতিহাস একটি জনশ্রুতি রয়েছে যে খ্রিস্টীয় দ্বাদশ শতাব্দীর আশেপাশে রাজপুতানা জয়পুরের কছবাহা রাজপুত বংশের চার ভাই তাদের রাজ্য থেকে পুরীর উদ্দেশ্যে যাত্রা শুরু করেন তাদের মধ্যে একজন বনাই রাজ্য এবং অপর একজন তালচের রাজ্য প্রতিষ্ঠা করেন। বাকি দুই ভাই নিহত হয়।   বনাই রাজ্যের রাজা ছিলেন মূলত রাজপুত এবং তার রাজপরিচয় পার্শ্ববর্তী সরাইকেল্লা, খরসোয়াঁ ও রেঢ়াখোল রাজ্যের শাসকগণের সঙ্গে ‌সম্পর্কযুক্ত ছিল। ১৯৪৮ খ্রিস্টাব্দের ১৫ই এপ্রিল তারিখে বনাই রাজ্যের শেষ শাসক ভারতীয় অধিরাজ্যে অন্তর্ভুক্তির জন্য সম্মতিপত্র স্বাক্ষর করেন।  শাসকবর্গ  বনাই রাজ্যের শাসকরা 'রাজা' উপাধিতে ভূষিত হতেন। Princely States of India  A-J  রাজা  ১৮০৪ – ১৮৫১ : দয়ানিধিচন্দ্র দেও ১৮৫১ – ১৮৭৬ : চন্দ্র দেও  ১২ সেপ্টেম্বর ১৮৭৬ – ১৮৯৮ : ইন্দ্র দেও  ১৮৯৮ – ১৯ ফেব্রুয়ারি ১৯০২ : নীলাম্বরচন্দ্র দেও ১৯ ফেব্রুয়ারি ১৯০২ – ১৯৪৭ : ধরণীধর দেও  তথ্যসূত্র  বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:সুন্দরগড় জেলা বিষয়শ্রেণী:১৬শ শতাব্দীতে ভারতে প্রতিষ্ঠিত বিষয়শ্রেণী:১৯৪৮-এ ভারতে বিলুপ্ত বিষয়শ্রেণী:১৬শ শতাব্দীতে প্রতিষ্ঠিত রাষ্ট্র ও অঞ্চল বিষয়শ্রেণী:১৯৪৮-এ বিলুপ্ত রাষ্ট্র ও অঞ্চল
thumb|এই প্রতীকটি এর জন্য ব্যবহৃত হয়: সমস্ত পূর্ণসংখ্যার সেট। সংযোজন অনুসারে পূর্ণসংখ্যার গ্রুপ। পূর্ণসংখ্যার রিং  এসেছে ল্যাটেক্স থেকে রিং তত্ত্ব বলতে গণিতে একটি  বিমূর্ত বীজগাণিতিক গঠন- রিং এর পাঠ কে বোঝানো হয়। একটি রিং হল একটি সেট R এবং সঙ্গে দুটি বাইনারি অপারেশন যাদের সাধারণত + (যোগ) এবং . (গুন) দ্বারা চিহ্নিত করা হয়ে থাকে; এবং এগুলি কিছু নিয়ম অনুসরণ করে চলে, যেমন + এর সাপেক্ষে R একটি আবেলিয়ান গ্রূপ এবং . এর সাপেক্ষে R একটি সেমি-গ্রূপ তৈরি করে, এবং এই দুটি অপারেশন বণ্টন বিধি মেনে চলে। আবেলিয়ান রিং অথবা বিনিময় রিং বলতে বোঝায় যে রিংটি গুনের সাপেক্ষে আবেল সেমি-গ্রূপ।  বিষয়শ্রেণী:গণিত বিষয়শ্রেণী:বীজগণিত বিষয়শ্রেণী:বলয়
থাম্ব|বোভিনির মাথার খুলি। বোভিনি () বোভিডি পরিবারের গো-মহিষাদি উপপরিবারের নাম। এ উপপরিবারের প্রাণীর পিলেজের তারতম্য রয়েছে, মসৃণ ও তৈলাক্ত থেকে অমসৃণ ও লোমশ। আলনা ও ফিবুলা সরু, মূল পায়ের অস্থি একটি অস্থিতে মিলিত হয়েছে। সামনের ও পিছনের পা দৈর্ঘ্যে অসমান। প্র্যত্যেক পায়ে আঙ্গুল সংখ্যায় দুটি, তৃতীয় ও চতুর্থ আঙ্গুল আগেই বিলুপ্ত হয়ে যায় কিংবা ছোট, পায়ের পিছনে উপরে থাকে, এগুলোকে ডিউ খুর কিংবা ডিউ নখর বলা হয়ে থাকে। সব কটি ছেলের শিং আছে, তবে অধিকাংশ গণের মেয়ে প্রাণীরও শিং বিদ্যমান। বোভিডদের মধ্যে গণ Tetracerus আলাদা, এর শিং থাকে চারটি; অন্য সব গণের সকলের দুটি শিং। দন্ত সংকেতঃ (কর্তন ০/৩; ছেদন ০/১; অগ্রপেষণ ৩/২ বা ৩; পেষণ ৩/৩) × ২=৩০ বা ৩৩।বাংলাদেশ উদ্ভিদ ও প্রানী জ্ঞানকোষ; বাংলাদেশ এশিয়াটিক সোসাইটি; ঢাকা; জুন, ২০১১; খন্ড ২৭; পৃষ্ঠা-১৬৮।   সিস্টেমেটিক্স এবং শ্রেণিবিভাগ   পরিবার বোভিডি  উপপরিবার বোভিনি Bovinae  Tribe Boselaphini  গণ Tetracerus  Four-horned antelope, Tetracerus quadricornis  গণ Boselaphus  নীলগাই, Boselaphus tragocamelus (not to be confused with the extinct bluebuck Hippotragus leucophaeus, Hippotraginae)  Tribe Bovini  গণ Bubalus  মহিষ, Water buffalo, Bubalus bubalis  বুনো মহিষ, Wild Asian water buffalo, Bubalus arnee  Lowland anoa, Bubalus depressicornis  Mountain anoa, Bubalus quarlesi  Tamaraw, Bubalus mindorensis  Cebu tamaraw†, Bubalus cebuensis (extinct)  গণ Bos  Aurochs†, Bos primigenius (extinct)  Banteng, Bos javanicus  গৌর, Bos gaurus  গয়াল, Bos frontalis (domestic gaur)  Yak, Bos mutus, Bos grunniens  Bos palaesondaicus†, (extinct)  গৃহপালিত গরু, Domestic cattle, Bos taurus (increasingly considered a subspecies of Bos primigenius)  Domestic zebu, Bos indicus (increasingly considered a subspecies of Bos primigenius)  Kouprey, Bos sauveli (possibly extinct)  গণ Pseudoryx  Saola, Pseudoryx nghetinhensis  গণ Syncerus  আফ্রিকান মহিষ, Syncerus caffer  গণ বাইসন  মার্কিন বাইসন, Bison bison  Wisent, Bison bonasus  Steppe wisent†, Bison priscus (extinct)  Ancient bison†, Bison antiquus (extinct)  Long-horned bison†, Bison latifrons (extinct)  গণ Pelorovis† (extinct)  Giant buffalo, Pelorovis antiquus  Tribe Strepsicerotini  গণ Tragelaphus (antelope-like)  Bongo, Tragelaphus eurycerus  Greater kudu, Tragelaphus strepsiceros  Kéwel, Tragelaphus scriptus  Imbabala, Tragelaphus sylvaticus  Lesser kudu, Tragelaphus imberbis  Mountain nyala, Tragelaphus buxtoni  Nyala, Tragelaphus angasii  Sitatunga, Tragelaphus spekeii  গণ Taurotragus  Common eland, Taurotragus oryx  Giant eland, Taurotragus derbianus   বুৎপত্তি  Bovine is derived from Latin bos, "ox", through Late Latin bovinus. Bos comes from the Indo-European root *gwous, meaning ox.   আরো দেখুন   কৃষ্ণসার  ভারতীয় কৃষ্ণসার   তথ্যসূত্র    International Commission on Zoological Nomenclature. 2003. Opinion 2027 (Case 3010). Usage of 17ΔбГ specific names based on wild species which are pre-dated by or contemporary with those based on domestic animals (Lepidoptera, Osteichthyes, Mammalia): conserved. Bull.Zool.Nomencl., 60:81–84.   বহিঃসংযোগ   Bovinae information in ITIS.    বিষয়শ্রেণী:বোভিডি বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
মোহাম্মদ জিল্লুর রহমান (জন্ম: ১৭ সেপ্টেম্বর ১৯৭৮) একজন বাংলাদেশি শিল্পপতি ও রাজনীতিবিদ। তিনি দ্বাদশ জাতীয় সংসদ নির্বাচনে মৌলভীবাজার-৩ আসন থেকে নির্বাচিত সংসদ সদস্য ছিলেন। এছাড়াও তিনি অলিলা গ্রুপের ব্যবস্থাপনা পরিচালক।   প্রারম্ভিক জীবন  জিল্লুর রহমান ১৯৭৮ সালের ১৭ সেপ্টেম্বর মৌলভীবাজার জেলার রাজনগর উপজেলার তারাপাশা গ্রামে জন্মগ্রহণ করেন। তার পিতার নাম আব্দুল মছব্বির, যিনি কামারচাক ইউনিয়নের সাবেক চেয়ারম্যান ছিলেন।   কর্মজীবন  জিল্লুর রহমান একজন ব্যবসায়ী। তিনি বাংলাদেশের কাঁচ উৎপাদনকারী প্রতিষ্ঠান অলিলা গ্রুপের (অলিলা গ্লাসওয়্যার) ব্যবস্থাপনা পরিচালক এবং ভিভা ক্রিয়েশন্স এর পরিচালক। এছাড়াও তিনি আবাহনী সমর্থক গোষ্ঠী'র সভাপতি এবং শেখ রাসেল ইনডোর স্টেডিয়ামের প্রতিষ্ঠাতা। তিনি তারাপাশা উচ্চ বিদ্যালয় ও কলেজের গভর্নিং বডির সভাপতি ছিলেন।   রাজনৈতিক জীবন  জিল্লুর রহমান বাংলাদেশ আওয়ামী লীগের রাজনীতিবিদ। তিনি আওয়ামী লীগের ধর্ম বিষয়ক উপ-কমিটির সাবেক সদস্য এবং বর্তমানে অর্থ ও পরিকল্পনা বিষয়ক কেন্দ্রীয় উপ-কমিটির সদস্য। তিনি দ্বাদশ জাতীয় সংসদ নির্বাচনে মৌলভীবাজার-৩ আসন থেকে আওয়ামী লীগের মনোনীত প্রার্থী ছিলেন। ৭ জানুয়ারি ২০২৪-এ তিনি নির্বাচনে জয়লাভ করেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   ব্যক্তিগত জীবন  জিল্লুর রহমান হাসিনা নাহিদকে বিয়ে করেন। হাসিনা নাহিদ অলিলা গ্রুপের চেয়ারম্যান এবং ভিভা ক্রিয়েশনস এর ব্যবস্থাপনা পরিচালক। এই দম্পতির অবন্তী ও অলিলা নামে দুই কন্যা সন্তান রয়েছে।   আরও দেখুন   দ্বাদশ জাতীয় সংসদ নির্বাচন  দ্বাদশ জাতীয় সংসদ সদস্যদের তালিকা   তথ্যসূত্র    বহিঃসংযোগ   দাপ্তরিক ওয়েবসাইট   বিষয়শ্রেণী:জীবিত ব্যক্তি বিষয়শ্রেণী:১৯৭৮-এ জন্ম বিষয়শ্রেণী:মৌলভীবাজার জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য
শাল, (), (দ্বিপদ নাম:Shorea robusta) ডিপ্টেরোকার্পাসিয়া গোত্রের অন্তর্গত একটি উদ্ভিদ। শাল বহুবর্ষজীবী দ্বিবীজপত্রী বৃক্ষ জাতীয় উদ্ভিদ।  বিস্তৃতি শালের আদি নিবাস দক্ষিণ এশিয়ার দেশগুলো। বাংলাদেশ, ভারত, নেপাল থেকে শুরু করে মায়ানমারেও শাল গাছ জন্মায়। শালের বৃদ্ধি স্বল্প থেকে মাঝারি হারের হয়ে থাকে। এটি ৩০-৩৫ মিটার উচুঁ হতে পারে এবং এর কাণ্ডের ব্যাস ২-২.৫ মিটার পর্যন্ত হতে পারে। ফাল্গুন মাস ছাড়া এই গাছে পাতা সব সময়ই দেখা যায়। মার্চ মাসে এর ফুল ফোটেদ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-৩৮, । হিন্দু ধর্মমতে গাছটি বিষ্ণুর আশীর্বাদপ্রাপ্ত। ভারতীয় প্রাচীন সাহিত্যে শালকে প্রায়ই অশোক হিসেবে উল্লেখ করা হয়েছে। শাল কাঠ শক্ত হওয়ায় এর অনেক ব্যবহার রয়েছে।   শালের প্রয়োজনীয়তা  শাল কাঠের তক্তা দিয়ে ঘরের কড়ি, বীম, বরগা তৈরি হয়। রেলওয়ে স্লীপার, সেতুনির্মাণ, পাটাতন, টেলিগ্রাফের খুঁটি গাড়ির চাকা, যন্ত্রপাতির হাতল প্রভৃতির জন্যে শালকাঠ উৎকৃষ্ট। বাড়ির আসবাবপত্র তৈরির কাজে শালকাঠ বিশেষ প্রয়োজন। শাল গাছের কাণ্ডের রস থেকে লাল ধুনা পাওয়া যায়। এটি ধূপ হিসাবে এবং নৌকার প্রলেপের কাজে ব্যবহৃত হয়। শাল গাছের গুঁড়ি কাটার সময় রজন জাতীয় এক পদার্থ বেরয় ওটি বার্নিস, স্পিরিট প্রভৃতি প্রস্তুতের কাজে লাগে। শাল পাতায় খাবার পরিবেশন করা হয়। শাল গাছের ছাল চামড়া-ট্যানের কাজে ব্যবহৃত হয়। শালবীজ থেকে "শাল মাখন” পাওয়া যায়। প্রদীপ জ্বালাতে এবং চকোলেট বানাবার সময় এটি ব্যবহার করা হয়।বই: জীবন বিজ্ঞান(সপ্তম): লেখক -তুষারকান্তি ষন্নিগ্রহী, প্রকাশক: সর্বভারতীয় শিক্ষক - শিক্ষাকর্মী কংগ্রেস, পশ্চিমবঙ্গ শাখা,বছর- ১৯৮৩, পৃঃ ৬২   চিত্রশালা    আরও দেখুন   অশোক   তথ্যসূত্র         বহিঃসংযোগ    Haryana Online: Sal  বিষয়শ্রেণী:অসম্পূর্ণ বিষয়শ্রেণী:উদ্ভিদ বিষয়শ্রেণী:ভারতের উদ্ভিদ বিষয়শ্রেণী:বাংলাদেশের উদ্ভিদ বিষয়শ্রেণী:ছত্তিশগড়ের প্রতীক বিষয়শ্রেণী:ঝাড়খণ্ডের প্রতীক বিষয়শ্রেণী:চীনের উদ্ভিদ বিষয়শ্রেণী:হিন্দুধর্মের পবিত্র বৃক্ষ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    রেখে দেওয়ার সিদ্ধান্ত। মহীন রীয়াদ (আলাপ) ০৫:২১, ২৪ এপ্রিল ২০১৫ (ইউটিসি)   খুব ডুব   – (অপসারণের প্রস্তাবনা দেখুনলগ দেখুন) () উল্লেখযোগ্যা নয়। --জয়ন্ত (আলাপ - অবদান) ১৯:৫৬, ১০ এপ্রিল ২০১৫ (ইউটিসি)  -- Intakhab ctg (আলাপ) ২১:২৫, ১০ এপ্রিল ২০১৫ (ইউটিসি)   -- Kishorsopnoneel (আলাপ) ০৪:০২, ১১ এপ্রিল ২০১৫ (ইউটিসি)   --Parvezahmed আমি বিন্দুমাত্র একমত নই যদি চাইনা ভাবিস নামক নিবন্ধন থাকতে পারে তাহলে এটি থাকতে পারবে না কেন? তাছাড়া আমি প্রয়োজনীয় সূত্রও তো উল্লেথ করেছি। (আলাপ) । শায়ান চৌধুরী অর্ণব বাংলাদেশের একজন উল্লেখযোগ্য সঙ্গীতশিল্পী, সে হিসেবে তার ডিস্কোগ্রাফি উইকিপিডিয়ায় রাখার জন্য যখেষ্ট উল্লেখযোগ্যতা রাখে। ইংরেজি উইকিতে এ ধরণের হরহামেশাই দেখা যায়। সেখানে একজন শিল্পীর সমস্ত অ্যলবামের পাশাপাশি সেইসব অ্যলবামের সবগুলো গান নিয়েও আলাদা নিবন্ধ তৈরি করতে দেখা যায়। --মহীন রীয়াদ (আলাপ) ১৩:৪৪, ১৮ এপ্রিল ২০১৫ (ইউটিসি)  মহীন রীয়াদ ভাইয়ের সাথে আমি কিছুটা একমত। তবে আমার বক্তব্য হল বিষয়বস্ত যদি উল্লেখযোগ্য হয় তবে তা উইকিপিডিয়াতে থাকার যোগ্য। ইংরেজি উইকিতে বহু অ্যালবাম তো বটেই, এমনকি প্রচুর গান নিয়েও নিবন্ধ রয়েছে। এটা সত্য যে আমরা সবকিছুতে ইংরেজি উইকিকে অনুসরণ করবো না, কিন্তু এটাও বাস্তব যে যেটা উল্লেখযোগ্য সেটা বাংলা উইকিপিডিয়ায় থাকতেই পারে।  – তানভির (আলাপ) ২০:২৫, ২০ এপ্রিল ২০১৫ (ইউটিসি) । ইংরেজির অনুকরণে নয়, একজন উল্লেখযোগ্য সংগীতজ্ঞের কাজ হিসেবে এই নিবন্ধটি উল্লেখযোগ্যতা অর্জন করে বলে আমার মনে হয়।--রাফায়েল রাসেল (আলাপ) ০৩:২৩, ২১ এপ্রিল ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
গৌর চক্রবর্তী বা গৌরনারায়ন চক্রবর্তী ভারতের কমিউনিস্ট পার্টি (মাওবাদী) দলের পশ্চিমবঙ্গ রাজ্য কমিটির প্রথম প্রকাশ্য মুখপাত্র ছিলেন। তিনি ভারতের বেআইনি কার্যক্রম (প্রতিরোধ) আইন বা UAPA তে গ্রেপ্তারকৃত অন্যতম প্রবীণ রাজনীতিবিদ।  রাজনৈতিক জীবন প্রথম জীবনে গৌর চক্রবর্তী বিভিন্ন শ্রমিক সংগঠন ও রেলওয়ে হকার ইউনিয়নের সাথে যুক্ত ছিলেন। ১৯৬৭ এর আগে ভারতের কমিউনিস্ট পার্টিতে যোগ দেন, পরে ভারতের কমিউনিস্ট পার্টি (মার্ক্সবাদী) দলের মদনপুর শাখার সদস্য হিসেবে কাজ করতেন নদীয়া ও মুর্শিদাবাদ জেলায়। দীর্ঘ তিন দশক বামপন্থী রাজনীতি করাকালীন তার সাথে ভারতের কমিউনিস্ট পার্টি (মার্কসবাদী-লেনিনবাদী)দলের বিভিন্ন গনসংগঠনের সাথে যোগাযোগ হয়। মানবাধিকার আন্দোলন ও নানা সামাজিক সংগঠনে যুক্ত ছিলেন গৌর। বামফ্রন্ট পরিচালিত সরকারের শাসনে সিঙ্গুর - নন্দীগ্রাম জমি অধিগ্রহণবিরোধী আন্দোলনে এবং লালগড় আন্দোলনের সময় তিনি গুরুত্বপূর্ণ ভূমিকা পালন করেন। জঙ্গলমহলে আদিবাসী অধ্যুষিত তিনটি জেলায় মাওবাদী সংগঠন গড়ে তুলতে তিনি বড় রকমের ভূমিকা রেখেছিলেন।  গ্রেপ্তার তদানীন্তন মুখ্যমন্ত্রী বুদ্ধদেব ভট্টাচার্য ভারতের কমিউনিস্ট পার্টি (মাওবাদি)কে পশ্চিমবঙ্গ রাজ্যে নিষিদ্ধ ঘোষণা করার অব্যবহিত পরে গৌর চক্রবর্তীকে গ্রেপ্তার করা হয়। ২০০৯ সালের ২৩ জুন কলকাতা পুলিশ একটি বেসরকারী টিভি চ্যানেলের স্টুডিওতে সাক্ষাতকার দেওয়ার পরেই তাকে গ্রেপ্তার করে ও তার বিরুদ্ধে আনলফুল একটিভিটিস প্রিভেনশন আইনের ২০ নং ধারায় অভিযুক্ত করে। রাষ্ট্রদ্রোহীতা ও অন্যান্য অভিযোগে তাকে প্রেসিডেন্সী জেলে পাঠানো হয়। বয়েসের কারণে তিনি জেলের ভেতর একাধিকবার অসুস্থ হয়ে পড়লে তাকে হাসপাতালে ভর্তি করতে হয়েছিল।  মুক্তি তার বিরুদ্ধে আনা রাষ্ট্রদ্রোহিতার অভিযোগ প্রমাণ না হওয়ায় কলকাতার ব্যাংকশাল (সিটি সেশন কোর্ট) তাকে বেকসুর খালাস দেয় ১৯ জুলাই, ২০১৭। দীর্গ সাত বছর কারান্তরালে থাকার পর ৭৮ বছর বয়েসে তিনি মুক্তি পান। বর্তমানে তিনি নাগরিক আন্দোলনের সাথে যুক্ত আছেন।  তথ্যসূত্র  বিষয়শ্রেণী:সংশোধনবাদ বিরোধী বিষয়শ্রেণী:ভারতীয় সাম্যবাদী বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ বিষয়শ্রেণী:মাওবাদী বিষয়শ্রেণী:ভারতীয় মার্ক্সবাদী বিষয়শ্রেণী:নকশালপন্থী-মাওবাদী বিদ্রোহ বিষয়শ্রেণী:জীবিত ব্যক্তি
যমুনা সেতু আঞ্চলিক জাদুঘর বাংলাদেশের টাঙ্গাইল জেলার ভূঞাপুরে অবস্থিত একটি অনন্য জাদুঘর। এই জাদুঘরটি বাংলাদেশের জীববৈচিত্র্য, ইতিহাস এবং সংস্কৃতির একটি সমৃদ্ধ সংগ্রহশালা।   ইতিহাস  মূলত যমুনা সেতু নির্মাণকালীন সময়ে (১৯৯৫-৯৭ সালে) সেতু কর্তৃপক্ষের পরিবেশ ইউনিটের অধীনে পরিচালিত ‘বন্যপ্রাণী সংরক্ষণ ও সমীক্ষা’ কর্মসূচীর আওতায় ঢাকা বিশ্ববিদ্যালয়ের অধ্যাপক কাজী জাকের হোসেন-এর নেতৃত্বে ‘বাংলাদেশ বন্যপ্রাণীতত্ত্ব সমিতি’ (প্রাণিবিদ্যা বিভাগ ঢাবি) কর্তৃক জাদুঘরের কাজটি বাস্তবায়ন হয়। প্রথমে এর নাম ছিল যমুনা সেতু আঞ্চলিক যাদুঘর। পরবর্তীতে এর নাম পরিবর্তন করে বঙ্গবন্ধু সেতু আঞ্চলিক যাদুঘর রাখা হয়। তবে ২০২৪ সালের আগস্টে সরকার পরিবর্তনের পর জাদুঘরটি পুনরায় তার পুরানো নাম যমুনা সেতু আঞ্চলিক যাদুঘর নামেই পরিচিত হতে শুরু করে।   সংগ্রহ  জাদুঘরে প্রায় ৫ হাজার নমুনা সংরক্ষিত আছে। এখানে বিভিন্ন প্রজাতির উদ্ভিদ, প্রাণী, পাখি, সরীসৃপ, মৎস্য, পাখির বাসা, পাখির ডিম, কীটপতঙ্গ, ঐতিহাসিক জিনিসপত্র এবং যমুনা সেতু  নির্মাণকালীন দুর্লভ ছবি সংরক্ষিত আছে। এছাড়াও, বিলুপ্তপ্রায় কিছু প্রজাতির উদ্ভিদ ও প্রাণীর নমুনাও এখানে পাওয়া যায়।  জাদুঘরে সংরক্ষিত কিছু উল্লেখযোগ্য প্রাণীর মধ্যে রয়েছে:   পাখি: দৈত্য শুকুন, বেঙ্গল শুকুন, নাগ ঈগল, মেছো ঈগল, মরু বাজ, টিকাশাহীন, বেগুনী বক, লাল বক, সবুজ ঘুঘু, হরিতাল, বুনো মাছরাঙা, খেনি/গুরগুরি, আবাবিল, হুদহুদ পাখি ইত্যাদি।  সরীসৃপ: গেছো সাপ, ডোরা আঞ্জন ইত্যাদি।  উভচর: মর্মর ব্যাঙ ইত্যাদি।  স্তন্যপায়ী: নীল গাই, চিতা বিড়াল ইত্যাদি।  গুরুত্ব :   জীববৈচিত্র্য সংরক্ষণ: জাদুঘরটি বাংলাদেশের জীববৈচিত্র্য সংরক্ষণে গুরুত্বপূর্ণ ভূমিকা রাখে।  শিক্ষা: শিক্ষার্থীদের জন্য এটি একটি অনন্য শিক্ষা প্রতিষ্ঠান।  পরিবেশ সচেতনতা: জাদুঘরটি পরিবেশ সচেতনতা বৃদ্ধিতে গুরুত্বপূর্ণ ভূমিকা রাখে।  পর্যটন: জাদুঘরটি একটি আকর্ষণীয় পর্যটন স্থান।   তথ্যসূত্র   বিষয়শ্রেণী:১৯৯৫-এ প্রতিষ্ঠিত জাদুঘর বিষয়শ্রেণী:বাংলাদেশের জাদুঘর
গড়শ্যামনগর ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি শহর ।   জনপরিসংখ্যান  ভারতের ২০০১ সালের আদম শুমারি অনুসারে গড়শ্যামনগর শহরের জনসংখ্যা হল ৭৩৫৪ জন। এর মধ্যে পুরুষ ৫০%, এবং নারী ৫০%।  এখানে সাক্ষরতার হার ৭৯%, । পুরুষদের মধ্যে সাক্ষরতার হার ৮৪%, এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে গড়শ্যামনগর এর সাক্ষরতার হার বেশি।  এই শহরের জনসংখ্যার ৮% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
ক্যাথরিন ব্রুকস (জন্ম ১৫ মার্চ, ১৯৭৬) একজন মার্কিন চলচ্চিত্র লেখক ও পরিচালক। তিনি ডিরেক্টরস গিল্ড অফ আমেরিকার একজন সদস্য, স্যামসাং ফ্রেশ-ফিল্ম ২০০৭ (মার্কিন যুক্তরাষ্ট্রের সবচেয়ে বড় কিশোর চলচ্চিত্র নির্মাণের কর্মসূচী) এর জুরি সদস্য এবং আর্টস অ্যান্ড এন্টারটেইনমেন্টের জন্য লেস পুরস্কারের প্রাপক। ২০১১ সালে, তিনি পাওয়ার আপ দ্বারা "শোবিজের আশ্চর্যজনক সমকামী নারীদের মধ্যে একজন" হিসাবে তার নাম অন্তর্ভুক্ত কার হয়েছিল।    প্রারম্ভিক জীবন  ১৬ বছর বয়সে, ব্রুকস টেলিভিশন এবং চলচ্চিত্রে ক্যারিয়ার গড়ার জন্য লুইসিয়ানায় তাদের ছোট শহরের বাড়ি থেকে পালিয়ে যান। তিনি কিছুদিন হলিউড মোটেলের পার্কিং লটে তার গাড়িতে ঘুমিয়েছেন।    তথ্যসূত্র    বহিঃসংযোগ      Katherine Brooks Interview   বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:শর্টি পুরস্কার বিজয়ী বিষয়শ্রেণী:মার্কিন লেসবিয়ান লেখিকা বিষয়শ্রেণী:মার্কিন লেসবিয়ান শিল্পী বিষয়শ্রেণী:মার্কিন নারী চিত্রনাট্যকার বিষয়শ্রেণী:মার্কিন টেলিভিশন পরিচালক বিষয়শ্রেণী:লুইসিয়ানার এলজিবিটি ব্যক্তি বিষয়শ্রেণী:লুইসিয়ানার চিত্রনাট্যকার বিষয়শ্রেণী:লুইসিয়ানার চলচ্চিত্র পরিচালক বিষয়শ্রেণী:মার্কিন নারী টেলিভিশন পরিচালক বিষয়শ্রেণী:মার্কিন নারী তথ্যচিত্র চলচ্চিত্র নির্মাতা বিষয়শ্রেণী:মার্কিন এলজিবিটি চিত্রনাট্যকার বিষয়শ্রেণী:মার্কিন এলজিবিটি চলচ্চিত্র পরিচালক বিষয়শ্রেণী:মার্কিন তথ্য-চলচ্চিত্র পরিচালক
সেপ্টেম্বর ২০২৫ সালে, নেপালি তরুণরা রাজনৈতিক নেতৃত্বের দুর্নীতি ও স্বজনপ্রীতির বিরুদ্ধে প্রতিবাদ করে। বিপুল সংখ্যক তরুণ-তরুণী কাঠমান্ডুর কেন্দ্র মাইতিঘর মণ্ডলা-এ জড়ো হয় এবং সংসদ ভবন নববানেশ্বরের দিকে একটি ব্যাপক মিছিল নিয়ে প্রতিবাদ করে। দেশের প্রধান প্রধান শহর যেমন ইটহরী, পোখরা, নেপালগঞ্জ ইত্যাদিতেও একইরকম প্রতিবাদ হয়েছে।  ৪ সেপ্টেম্বর নেপাল সরকার সোশ্যাল মিডিয়া প্ল্যাটফর্মগুলো নিষিদ্ধ করার পর এই প্রতিবাদ সংগঠিত হয়।    পটভূমি  ৪ সেপ্টেম্বর সরকারের সাথে নিবন্ধন করতে ব্যর্থ হওয়ায় ফেসবুক, এক্স এবং ইউটিউব সহ ২৪টি সোশ্যাল মিডিয়া প্ল্যাটফর্ম বন্ধ করার নির্দেশ দেওয়া হয়। এর আগে সোশ্যাল মিডিয়ায় 'নেপো কিড' নামে একটি ট্রেন্ড ব্যবহার করা হয়েছিল, যা প্রভাবশালী রাজনৈতিক নেতাদের সন্তান ও আত্মীয়-স্বজনদের অসঙ্গত সুবিধা নেওয়ার বিরুদ্ধে প্রতিবাদ জানাচ্ছিল। এই ট্রেন্ড বিশেষভাবে জেনারেশন জি তরুণদেরকে রাস্তায় প্রতিবাদে আসতে সংগঠিত করে।  প্রতিবাদ ৮ সেপ্টেম্বর, সারা দেশের প্রধান শহরগুলিতে তরুণরা সোশ্যাল মিডিয়া নিষেধাজ্ঞা এবং দেশে বিদ্যমান দুর্নীতির বিরুদ্ধে র‍্যালি ও প্রতিবাদ করে। এই কর্মসূচিতে পুলিশের গুলিতে ১৪ জন নিহত এবং ৮০ জন আহত হয়। কাঠমান্ডুতে কারফিউ জারি করা হয়।   ফলাফল  তরুণদের এই বিক্ষোভের মুখে ৯ সেপ্টেম্বর নেপালের প্রধানমন্ত্রী কে পি শর্মা ওলি পদত্যাগ করেন। অন্তর্বর্তী প্রধানমন্ত্রী হিসেবে শপথ নেন সুশীলা কার্কি।   তথ্যসূত্র   বিষয়শ্রেণী:২০২৫-এ নেপাল বিষয়শ্রেণী:২০২৫-এ প্রতিবাদ বিষয়শ্রেণী:নেপালে প্রতিবাদ
জীজাজী ছাদ পর হ্যায় (; ; অনুবাদ: দুলাভাই ছাদে আছেন!) হচ্ছে একটি ভারতীয় সিটকম ধারাবাহিক। এটি হচ্ছে এলাচি (হিবা নবাব) নামের এক মেয়ে এবং এক অসহায় ভাড়াটিয়াকে (নিখিল খুরানা) কেন্দ্র করে গঠিত নাটক। এই নাটকটি প্রযোজনা করেছে এডিট ২ প্রোডাকশন। এই নাটকটি ২০১৮ সালের ৯ জানুয়ারি হতে সাব টিভিতে প্রচারিত হচ্ছে।  অভিনয়ে  হিবা নবাব – এলাচি বনসাল  নিখিল খুরানা – পঞ্চম  অনুপ উপাধ্যায় – মুরারী বনসাল  সোমা রাথোড় – করুণা বনসাল  হরবীর সিং – পিন্টু  যোগেশ ত্রিপাঠী – ছোটে  রাশি বাওয়া – সুনিতা  ফেরোজ - ছাট্ঙ্কী  নবীন বাওয়া – ইন্সপেক্টর দারোগা পিঙ্কি  সাহেব দাস মানিকপুরী - কনস্তেবাল মান্গী লাল  তথ্যসূত্র  বিষয়শ্রেণী:ভারতীয় টেলিভিশন ধারাবাহিক বিষয়শ্রেণী:২০১৮-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতীয় টেলিভিশন সিটকম বিষয়শ্রেণী:সনি সাবের মৌলিক অনুষ্ঠান বিষয়শ্রেণী:হিন্দি ভাষার টেলিভিশন অনুষ্ঠান বিষয়শ্রেণী:ভারতীয় টেলিভিশন নাটক বিষয়শ্রেণী:২০২০-এ সমাপ্ত ভারতীয় টেলিভিশন ধারাবাহিক
right|thumb|একজন শেফ রুমালি রুটি বানাচ্ছেন thumb|রুমালি রুটি রুমালি রুটি একধরনের পাতলা রুটি যার উৎপত্তি ভারতীয় উপমহাদেশে এবং বাংলাদেশ, ভারত ও পাকিস্তানের জনপ্রিয় একটি খাবার। এটা তন্দুরি খাবারের সংগে খাওয়া হয়। বাংলা সহ বিভিন্ন উত্তর ভারতীয় ভাষায় একে রুমালি রুটি বলা হয় কারণ এটা দেখতে রুমালের মতো পাতলা। পাঞ্জাবে এটা লম্বু রুটি বলা হয়। লম্বু মানে লম্বা। ক্যারিবীয় অঞ্চলে এটা দোস্তি রুটি নামে পরিচিত।  এই রুটি খুব পাতলা এবং রুমালের মত ভাঁজ করে পরিবেশন করা হয়। মুঘল সাম্রাজ্যকালে কাপড়ের মত বড় আকারে রুমালি রুটি পরিবেশন করা হতো। রুমালি রুটি তৈরিতে আটা ময়দা দুইই ব্যবহার করা হয় এবং কড়াই এর উত্তল অংশে শেঁকা হয়।  রুমালি রুটির একটা ধরন বান্নু এবং ওয়াজিরিস্তানের পার্শ্ববর্তী এলাকায় বড় আকারের পাস্তি বা পাওস্তি চাপ্পাটি যার অর্থ নরম চাপ্পাটি। পেন্ডা () নামক খাবারের অংশ হিসেবে পরিবেশন করা হয়। পাওস্তি কয়লা কিংবা কাঠের আগুনে প্রস্তুত করা হয়।  তথ্যসূত্র   বিষয়শ্রেণী:বাংলাদেশী রন্ধনশৈলী বিষয়শ্রেণী:মুঘল রন্ধনশৈলী বিষয়শ্রেণী:ভারতীয় রুটি বিষয়শ্রেণী:হায়দ্রাবাদী রন্ধনশৈলী বিষয়শ্রেণী:বিহারি রন্ধনশৈলী বিষয়শ্রেণী:উত্তর ভারতীয় রন্ধনশৈলী বিষয়শ্রেণী:তেলেঙ্গানার রন্ধনশৈলী বিষয়শ্রেণী:দক্ষিণ ভারতীয় রন্ধনশৈলী বিষয়শ্রেণী:পাকিস্তানি রুটি
আফ্রো-এশীয় ভাষাসমূহ () একটি ভাষা পরিবার। এসআইএল-এর করা প্রাক্কলন অনুযায়ী এই পরিবারে প্রায় ৩৭৫টি ভাষা আছে। এগুলিতে উত্তর আফ্রিকা, পূর্ব আফ্রিকা, পশ্চিম আফ্রিকা ও দক্ষিণ-পশ্চিম এশিয়ার প্রায় ৩০ কোটি মানুষ কথা বলে থাকেন। উল্লেখ্য, এদের মধ্যে প্রায় ২০ কোটিই আরবিভাষী।  এই ভাষাগুলিকে "হ্যামিটীয়-সেমেটিক" ও আরও অন্যান্য নামেও (যেমন ইংরেজি "Afrasian", "Lisramic" "Erythraean") ডাকা হয়।   আফ্রো এশীয় ভাষাসমূহ  নিচের ভাষা উপপরিবারগুলি এই ভাষা পরিবারের অন্তর্গত:   বার্বার ভাষাসমূহ  চাদীয় ভাষাসমূহ  মিশরীয় ভাষাসমূহ  সেমেটিক ভাষাসমূহ  কুশিটিক ভাষাসমূহ  বেজা ভাষাসমূহ   অমোটিক ভাষাসমূহ    জনপ্রিয় গ্রন্থ ও রচনা   গিলাদ জাকারমান (Zuckermann, Ghil'ad) (2012), Burning Issues in Afro-Asiatic Linguistics   গিলাদ জাকারমান (Zuckermann, Ghil'ad) (2020), Revivalistics: From the Genesis of Israeli to Language Reclamation in Australia and Beyond, Oxford University Press ISBN 9780199812790/ISBN 9780199812776  গিলাদ জাকারমান (Zuckermann, Ghil'ad) (2003), Language Contact and Lexical Enrichment in Israeli Hebrew, Palgrave Macmillan ISBN 9781403917232/ISBN 9781403938695  বিষয়শ্রেণী:আফ্রো-এশীয় ভাষা বিষয়শ্রেণী:আফ্রো-এশীয় ব্যক্তি বিষয়শ্রেণী:ভাষা পরিবার বিষয়শ্রেণী:আফ্রিকার জাতিগোষ্ঠী বিষয়শ্রেণী:এশিয়ার জাতিগোষ্ঠী বিষয়শ্রেণী:ইউরোপের জাতিগোষ্ঠী
গোলাম মোস্তফা নামটি নিম্নের ব্যক্তিবর্গকে নির্দেশ করতে পারে: গোলাম মোস্তফা (কবি) -বাংলাদেশী লেখক গোলাম মোস্তফা (শহীদ বুদ্ধিজীবী) বাংলাদেশী শহীদ বুদ্ধিজীবী। গোলাম মোস্তফা (বীর প্রতীক) - বীর প্রতীক খেতাব প্রাপ্ত মুক্তিযোদ্ধা।  গোলাম মোস্তফা (মুক্তিযোদ্ধা) - বীর প্রতীক খেতাব প্রাপ্ত মুক্তিযোদ্ধা।  গোলাম মোস্তফা (বীর বিক্রম ও বীর প্রতীক) - বীর বিক্রম ও বীর প্রতীক খেতাব প্রাপ্ত মুক্তিযোদ্ধা। গোলাম মোস্তফা (রাজনীতিবিদ) - নীলফামারীর রাজনীতিবিদ ও নীলফামারী-৩ আসনের প্রাক্তন সংসদ সদস্য। গোলাম মোস্তফা (জয়পুরহাটের রাজনীতিবিদ) -জয়পুরহাট জেলার রাজনীতিবিদ ও জয়পুরহাট-২ আসনের প্রাক্তন সংসদ সদস্য। গোলাম মোস্তফা (ঝিনাইদহের রাজনীতিবিদ) -ঝিনাইদহ জেলার রাজনীতিবিদ ও তৎকালীন যশোর-১ আসনের সংসদ সদস্য।   আরো দেখুন  গোলাম মুস্তাফা  –দ্ব্যর্থতা নিরসন পাতা। এ বি এম গোলাম মোস্তফা -উইকিমিডিয়ার দ্ব্যর্থতা নিরসন পাতা।  গোলাম মোস্তফা খান -উইকিমিডিয়ার দ্ব্যর্থতা নিরসন পাতা। গোলাম মোস্তফা আহমেদ -গাইবান্ধা জেলার রাজনীতিবিদ ও গাইবান্ধা-১ আসনের প্রাক্তন সংসদ সদস্য।